b"\n_START_ARTICLE_\nIben Hjejle\n_START_SECTION_\nBiografi\n_START_PARAGRAPH_\nIben Hjejle ble i 1992 opptatt ved Statens Teaterskole i K\xc3\xb8benhavn og avsluttet utdannelsen i 1996. Hun fikk sitt gjennombrudd i S\xc3\xb8ren Kragh-Jacobsens Mifunes siste sang, som banet veien til en rolle i High Fidelity hvor hun spilte sammen med John Cusack og Jack Black. Siden har hun kun medvirket i danske produksjoner, og har siden 2005 medvirket i to TV-serier p\xc3\xa5 samme tid: Klovn (TV-serie) (hvor hun spiller seg selv) og Anna Pihl (hvor hun spiller hovedpersonens kollega). _NEWLINE_Hun var tidligere samboer med den danske komiker Casper Christensen. Hun har s\xc3\xb8nnen William med trommeslageren Emil de Waal og er stemor til Caspers to barn, Cajsa og Marvin. Hun har ogs\xc3\xa5 v\xc3\xa6rt samboer med skuespilleren og teaterinstrukt\xc3\xb8ren Lars Kaalund._NEWLINE_Dessuten har hun medvirket p\xc3\xa5 et enkelt nummer p\xc3\xa5 cd-en Flere Filmhits, hvor hun sang 'Den f\xc3\xb8rste gang jeg s\xc3\xa5 dig' av Birger Sj\xc3\xb6berg._NEWLINE_I 2012 spilte hun hovedpersonen Dicte Svendsen i TV2-serien Dicte. TV-serien hadde premiere i Norge v\xc3\xa5ren 2013."